שרון איילון

שרון איילון (נולדה ב-14 באוגוסט 1973) היא ידוענית ישראלית ומנהלת שיתופי פעולה וגיוס משאבים בעמותת "גדולים מהחיים". איילון נולדה לדינה ואבי איילון ולה שלוש אחיות. כשהייתה בת שנה נסעה עם משפחתה לשליחות בסינגפור, ולאחר ארבע שנים הם חזרו לישראל והיא גדלה בהוד השרון. בנעוריה הייתה חברה בנבחרת האתלטיקה של כפר סבא ונוסף על כך רקדה בלהקת המחול העירונית של הוד השרון. בצבא שירתה כפקידת מבצעים בבסיס תל נוף. לאחר השירות עבדה מספר שנים כדיילת באל על, למדה לתואר במנהל עסקים במכללה למינהל ועבדה בחברת התוכנה מרקורי כמנהלת שיווק. בקיץ 2003 זכתה לפרסום כשכיכבה בתוכנית המציאות "קחי אותי שרון", שזכתה לאחוזי צפייה גבוהים. בסוף התוכנית בחרה את יואב שוורד כבן זוגה, ואחרי כחצי שנה הם נפרדו. במקביל להופעתה בתוכנית היא לוהקה לשלושה קמפיינים: הקמפיין הראשון הוא לסרטון פרסומת למנו ספנות שצולם על אונייה, ועלותו הוערכה בכ-200 אלף דולר. הקמפיין השני הוא לרשת המידות הגדולות "אשה אשה", והיא גם הופיעה בקטלוג של קניון ערים בכפר סבא. אולם זמן קצר אחר כך הגישה רשת "אשה אשה" תביעה נגדה על הפרת הסכם בלעדיות, והיא קיבלה צו מניעה זמני שאסר עליה להשתתף בקמפיינים מתחרים. בשנת 2004, נכנסה כשותפה במסעדה, ונוסף על כך, גם לקחה חלק במסע פרסום מטעם עיריית אילת לקידום התיירות בעיר ואחר כך עבדה בחברת האופנה ml, כיועצת אופנה, קידום מכירות ואירועי יחסי ציבור. היא הופיעה בקומדיית המצבים "שמש" כשגית, אחת מאחיותיה של אתי[דרוש מקור]. בשנת 2008 הובילה קמפיין פרסומי למשחת השיניים "קולגייט טוטל". באותה שנה גם הנחתה בערוץ 2 את תוכנית ההורות "בייבי טיים". במקביל שימשה כמנהלת עמותת "לב אוהב", הפועלת בערים ובשכונות בפריפריה הגאוגרפית והחברתית של ישראל, לצמצום פערים ולהעצמת ילדים ובני נוער. בשנת 2009 מונתה לתפקיד מנהלת שיתופי פעולה וגיוס כספים בעמותת "גדולים מהחיים", עמותה לילדים חולי סרטן, להוריהם ולמשפחותיהם. בין התורמים לעמותה בזמן שעבדה בה הייתה חברת "בזק", שהייתה אז בשליטת אבי בעלה. בשנת 1993 נפטרה אחותה הצעירה קרן, ממחלת הסרטן. אחות נוספת שלה היא המוזיקאית דנה איילון, חברת להקת Yes Ma'am. בשנת 2004 נישאה איילון לארז אלוביץ', בנו של שאול אלוביץ'. השניים נפרדו ב-2016. לאיילון שלושה ילדים. שרון איילון, ברשת החברתית אינסטגרם שרון איילון, במסד הנתונים הקולנועיים IMDb (באנגלית) ליאת סימון, ‏אשה אשה, באתר גלובס, 3 בנובמבר 2003 דרור מרום, ‏תנועת הירוקים הגישה תלונה במשטרה נגד שרון איילון, כוכבת תוכנית הטלוויזיה "קחי אותי שרון", באתר גלובס, 18 באוגוסט 2003 יוני פרוים, ענבל חננאל, שרון אילון: "יש את הפרדוקס הזה – הרווקה של המדינה, הלכה לתוכנית ובסוף היא לבד", במדור "פנאי פלוס" באתר ynet‏, 17 באוגוסט 2023 ליאת עיני, שרון אילון: "אני מתפקדת מעולה במצבי לחץ", באתר ynet, 10 ביוני 2018 רז שכניק | צילום: יונתן בלום, הייתי מאוהבת לא מזמן. הוא היה צעיר ממני במספיק שנים בשביל לנשום עמוק ולדעת שצריך לוותר על זה, באתר "ידיעות אחרונות", 10 בספטמבר 2019 כתב גלובס, ‏התוכנית "קחי אותי שרון" של קשת שוב כבשה בשבוע שעבר את צמרת הרייטינג, באתר גלובס, 25 באוגוסט 2003 אביבה קרול, ‏תוכנית הגמר של "קחי אותי שרון" רשמה את הרייטינג הגבוה ביותר השבוע, באתר גלובס, 15 בספטמבר 2003 אור ברנע, שרון איילון בהריון, באתר ynet, 15 בדצמבר 2005 איילה צורף, שרון איילון מככבת בו זמנית ב-3 קמפיינים במקביל להופעתה בפריים-טיים, באתר TheMarker‏, 20 באוגוסט 2003 ענת ביין, ‏"אישה אישה" מאיימת לתבוע את שרון איילון על הפרת בלעדיות, באתר גלובס, 23 בספטמבר 2003 יצחק דנון, ‏צו מניעה זמני נגד שרון איילון, באתר גלובס, 27 באוקטובר 2003 גלי וינרב, ‏היום שאחרי: שרון איילון תיכנס כשותפה ב"בר-ים", באתר גלובס, 6 בינואר 2004 מעיין כהן, ‏שרון איילון מונתה למתאמת האופנה של ml, באתר גלובס, 12 בדצמבר 2004 צחצחי אותי שרון: שרון איילון תוביל את קמפיין קולגייט טוטל החדש, באתר www.allmarketing.co.il ירון פריד, בייבי, יש לנו בעיה, באתר הארץ, 16 באוקטובר 2008 ענת אור, שרון אילון, באתר הארץ, 11 ביוני 2008 הגיעו למצוות, באתר הארץ, 24 ביולי 2010 אמיתי זיו, חיבור משפחתי מהיר, באתר הארץ, 28 ביוני 2010 אורית מרלין-רוזנצוויג, שרון אילון על הפרידה מארז, בנו של הטייקון אלוביץ', והחרדות הכלכליות, באתר Xnet‏, 20 באוגוסט 2017 סמדר כהן־טרקל, לא משעמם לרגע: שרון איילון זורמת עם הלידות, באתר ynet, 5 באוגוסט 2009